section_heading: Opis
paragraph_text: Manje poznatu ulogu u misiji presijecanja opskrbnih ruta (tzv. "Ho Ši Minovog puta") tijekom Vijetnamskog rata odigrala je inačica NC-123K "Black Spot". Za misiju su prenamijenjena samo dva primjerka, koja su korištena od 1968. do 1971. i bila su stacionirana u zrakoplovnoj bazi Nakhon Phanom u sklopu 606. eskadrile za specijalne operacije i 56. krila za specijalne operacije. mini| Inačica NC-123K. Model NC-123K je bio opremljen sustavom senzora koji je po performansama bio usporediv s onim AC-130A/E. U tu svrhu, nosni je konus opremljen većim kućištem za smještaj senzora. Sustav je uključivao frontalni radar, infracrveni tragač, niski video zaslon i laserski daljinomjer. Ovaj je model bio opremljen i naprednim navigacijskim sustavom i računalno kontroliranim protuoklopnim i protupješačkim naoružanjem. Premda su oba primjerka bila relativno uspješna u misijama, njihove su operativne sposobnosti i mogućnost preživljavanja bile niže od raznih inačica zrakoplova AC-130, stoga je njihova uporaba bila kratkog vijeka. Nakon što su privremeno uskladišteni u SAD-u, rastavljeni su i prebačeni na Tajland.